ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 11.11.1997 
COM(97) 577 τελικό 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
με την οποία εξουσιοδοτείται το Βασίλειο των Κάτω Χωρίον να εη>αρμόσει μέτρο 
παρέκκλισης από τα άρθρα 2 και 28 (α), παράγραφος 1, της έκτης οδηγίας 
(77/388/ΕΟΚ) του Συμβουλίου της 17ης Μαΐου 1977 περί εναρμονίσεως των 
νομοθεσιών των κρατών μελών των σχετικών με τους φόρους κύκλου εργασιών 
(υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
Με επιστολή που καταχωρήθηκε στη Γενική Γραμματεία της Επιτροπής στις 9 
Ιουνίου 1997, η κυβέρνηση των Κάτω Χωρών ζήτησε να εξουσιοδοτηθεί, βάσει του 
άρθρου 27 της έκτης οδηγίας 77/388/ΕΟΚ του Συμβουλίου, της Ι7))ς Μαΐου 1977, 
περί εναρμονίσεως των νομοθεσιών των κρατών μελών των σχετικών με τους 
φόρους κύκλου εργασιών - κοινό σύστημα φόρου προστιθέμενης αξίας: 
ομοιόμορφη φορολογική βάση1, να εφαρμόσει ειδικό καθεστώς όσον αφορά τη 
φορολογία του τομέα των μεταχειρισμένων υλικών και απορριμμάτων. 
Σύμφωνα με το άρθρο 27, παράγραφος 3, της έκτης οδηγίας, τα άλλα κράτη μέλη 
ενημερώθηκαν για την αίτηση των Κάτω Χωρών με επιστολή που φέρει την 
ημερομηνία 10 Σεπτεμβρίου 1997. 
Το ειδικό καθεστώς που σκοπεύουν να θεσπίσουν οι Κάτω Χώρες περιλαμβάνει τις 
ακόλουθες διατάξεις: 
- απαλλαγή των ενδοκοινοτικών παραδόσεων και αποκτήσεων μεταχειρισμένων 
υλικών και απορριμμάτων στο βαθμό που ο κύκλος εργασιών του υποκείμενου 
στο φόρο είναι κατώτερος από 2,5 εκατ. φιορίνια. Για τον υπολογισμό του εν 
λόγω ορίου, δεν θα λαμβάνεται υπόψη ο κύκλος εργασιών όσον αφορά τα μη 
σιδηρούχα μέταλλα. Σε περίπτωση υπέρβασης του εν λόγω ορίου, η απαλλαγή 
δεν ισχύει καθόλη τη διάρκεια του αμέσως επόμενου ημερολογιακού έτους· 
- απαλλαγή των ενδοκοινοτικών παραδόσεων και αποκτήσεων μη σιδηρούχων 
μετάλλων, ανεξάρτητα από τον κύκλο εργασιών του υποκειμένου στο φόρο· 
- αυτές οι απαλλαγές συνοδεύονται από μία επιλογή όσον αφορά τη φορολογία 
των παραδόσεων και αποκτήσεων των εν λόγω αγαθών ύστερα από έγκριση της 
διοίκησης. 
Σύμφωνα με την κυβέρνηση των Κάτω Χωρών, αυτό το καθεστώς, που αφορά το 
εμπόριο υλικών κατάλληλων για ανακύκλωση, όπως παλαιός σίδηρος, μη 
σιδηρούχα μέταλλα, ή ύαλος, χάρτης και υφάσματα, αποσκοπεί στην απλοποίηση 
της φορολογίας αυτού του κλάδου, καθώς και στην καταπολέμηση της 
φοροδιαφυγής. 
Στο πλαίσιο αυτό, η κυβέρνηση των Κάτω Χωρών επισημαίνει ότι οι διοικϊ|τικές 
διατάξεις του συγκεκριμένου τομέα είναι ελλιπείς, ότι η έκδοση τιμολογίων 
παρουσιάζει συχνά σοβαρά κενά και ότι οι εμπλεκόμενοι έμποροι - ιδίως οι 
μικρότεροι, των οποίων οι δραστηριότητες δύσκολα εντοπίζονται και ελέγχονται, -
δεν καταβάλλουν τον οφειλόμενο ΦΠΑ, ενώ η είσπραξη του φόρου παρουσιάζει 
σημαντικές πρακτικές δυσκολίες. 
Λπό τα προαναφερόμενα προκύπτει ότι οι μικροί έμποροι μεταχειρισμένων 
υλικών και απορριμμάτων, εκτός από τα μη σιδηρούχα μέταλλα, απαλλάσσονται 
από την υποχρέωση καταβολής του ΦΠΑ όσον αφορά τις εν λόγω πωλήσεις 
αγαθών και δεν αναγράφουν το ΦΠΑ στα τιμολόγια που εκδίδουν. Εξάλλου, αυτές 
οι πράξεις δεν γεννούν δικαίωμα προς έκπτωση του ΦΠΑ σε προηγούμενο στάδιο 
επιβολής του φόρου. 
1 1 Λ 1 i αριθ. L 145 της 13.6.1997, σ. 1. II οδηγία τροποποιήθηκα ταλκυταία <mo την οδηγία 
96/95/ΕΚ (Επίσημη Εφημερίδα L 338 της 28.12.1996, σ. 89) 
Εξάλλου, οι εν λόγω υποκείμενοι στο φόρο δεν οφείλουν να καταβάλουν το ΦΠΑ 
για τις ενδοκοινοτικές αποκτήσεις που πραγματοποιούν, πράγμα που συνεπάγεται 
ότι οι αντίστοιχες ενδοκοινοτικές παραδόσεις φορολογούνται στη χώρα 
καταγωγής. 
Στόχος του ορίου των 2,5 εκατομμυρίων ολλανδικών φιορινιών είναι να 
αποφευχθεί το ενδεχόμενο φοροαπαλλαγής και των μεγάλων εμπόρων. 
Δυνάμει της δεύτερης διάταξης, οι έμποροι μη σιδηρούχων μετάλλων μπορούν να 
επωφεληθούν της απαλλαγής εάν ο συνολικός κύκλος εργασιών τους υπερβαίνει τα 
2,5 εκατομμύρια ολλανδικά φιορίνια. Ο λόγος είναι ότι κατά κανόνα η τιμή 
πώλησης των μη σιδηρούχων μετάλλων είναι κατά πολύ υψηλότερη από την τιμή 
των άλλων υλικών και απορριμμάτων, με αποτέλεσμα στο εμπόριο των μη 
σιδηρούχων μετάλλων να συμπληρώνεται σχετικά γρήγορα το ανώτατο όριο του 
κύκλου εργασιών. 
Τέλος, η τρίτη διάταξη προβλέπει ότι οι έμποροι μεταχειρισμένων υλικών και 
απορριμμάτων οι οποίοι καταρχήν απαλλάσσονται, έχουν τη δυνατότητα να 
υπαχθούν στο ΦΠΑ, αποκτώντας κατ' αυτόν τον τρόπο το δικαίωμα προς 
έκπτωση. Το γεγονός ότι αυτή η εξαίρεση από την παρέκκλιση υπόκειται σε 
προηγούμενη έγκριση παρέχει επαρκείς εγγυήσεις όσον αφορά την τήρηση από τους 
υποκείμενους στο φόρο των φορολογικών τους υποχρεώσεων. Εξάλλου, το 
δικαίωμα προς έκπτωση ως «επιβράβευση» του φορολογούμενου για το γεγονός ότι 
υποβάλλεται σε φορολογικό έλεγχο, θα καταστήσει ενδεχομένως τους 
περισσότερους εμπόρους περισσότερο συνεργάσιμους στο πλαίσιο του συστήματος 
φορολογίας. 
Η Επιτροπή θεωρεί ότι η απαλλαγή των ενδοκοινοτικών παραδόσεων και 
αποκτήσεων που πραγματοποιούνται από μικρές επιχειρήσεις αποτελεί συγχρόνως 
ένα μέτρο απλούστευσης και καταπολέμησης της φοροδιαφυγής, επειδή επιτρέπει 
τον αποκλεισμό από το σύστημα ΦΠΑ μιας κατηγορίας υποκείμενων στον φόρο 
όπου οι προσπάθειες ελέγχου και είσπραξης του φόρου θα ήταν δυσανάλογες σε 
σχέση με τα έσοδα. 
Οι ειδικοί κανόνες που εφαρμόζονται στις ενδοκοινοτικές παραδόσεις και 
αποκτήσεις απορριμμάτων μη σιδηρούχων μετάλλων δικαιολογούνται επειδή 
επιτρέπουν τη διασφάλιση συναλλαγών για τις οποίες υφίστανται σημαντικοί 
κίνδυνοι φοροδιαφυγής λόγω της αξίας αυτών των αγαθών. 
Παρέχοντας τη δυνατότητα στους υποκείμενους στο φόρο να υποβάλλουν τις 
πράξεις τους, οι οποίες καταρχήν απαλλάσσονται, στο ΦΠΑ, ύστερα από έγκριση 
της διοίκησης, εξασφαλίζονται αυξημένες δυνατότητες διοικητικού ελέγχου. 
II Επιτροπή θεωρεί κατά συνέπεια ότι το Βασίλειο των Κάτω Χωρών μπορεί να 
εξουσιοδοτηθεί να εφαρμόσει την προτεινόμενη παρέκκλιση μέχρι τις 31 
Δεκεμβρίου 1999. 
Πράγμ,ατι, η Επιτροπή εξέδωσε στις 10 Ιουλίου 1996 πρόγραμμα εργασίας για την 
εφαρμογή κοινού συστήματος ΦΠΑ2 το οποίο προβλέπει τη σταδιακή εφαρμογή 
νέου συστήματος. Ως εκ τούτου, κρίνεται σκόπιμο να περιοριστεί η διάρκεια 
ισχύος της παρέκκλισης μέχρι τις 31 Δεκεμβρίου 1999, πράγμα που θα επιτρέψει να 
αξιολογηθεί κατά πόσο το μέτρο παρέκκλισης συμβιβάζεται με την προσέγγιση που 
διαμορφώνεται στο πλαίσιο του νέου κοινού συστήματος ΦΙ ΙΑ. 
COM(96) 328 τελικό της 22.07.96. 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
με την οποία εξουσιοδοτείται το Βασίλειο των Κάτω Χωρών να εφαρμόσει μέτρο 
παρέκκλισης από τα άρθρα 2 και 28 (α), παράγραφος 1, της έκτης οδηγίας 
(77/388/ΕΟΚ) του Συμβουλίου της 17ης Μαΐου 1977 περί εναρμονίσεως των 
νομοθεσιών των κρατών μελών των σχετικών με τους φόρους κύκλου εργασιών 
(υποβάλλεται από την Επιτροπή) 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη Συνθήκη για την ίδρυση της Ευρωπαϊκής Κοινότητας, 
την έκτη οδηγία (77/388/ΕΟΚ) του Συμβουλίου της 17ης Μαΐου 1977 περί 
εναρμονίσεως των νομοθεσιών των κρατών μελών, των σχετικών με. τους φόρους 
κύκλου εργασιών1 - κοινό σύστημα Φόρου Προστιθέμενης Αξίας: ομοιόμορφη 
φορολογική βάση, και ιδίως το άρθρο 27, 
την πρόταση της Επιτροπής, 
Εκτιμώντας: 
ότι σύμφωνα με το άρθρο 27, παράγραφος 1, της οδηγίας 77/388/ΕΟΚ, το 
Συμβούλιο δύναται προτασει της Επιτροπής να επιτρέπει ομοφώνως σε κάθε 
κράτος μέλος τη λήψη ειδικών μέτρων, κατά παρέκκλιση από την παρούσα οδηγία, 
με σκοπό την απλοποίηση της εισπράξεως του φόρου ή την αποτροπή ορισμένων 
περιπτώσεων φοροδιαφυγής ή φοροαποφυγής· 
ότι με την επιστολή που έλαβε η Επιτροπή στις 9 Ιουνίου 1997, το Βασίλειο των 
Κάτω Χωρών ζήτησε την άδεια να θεσπίσει μέτρο κατά παρέκκλιση από τα άρθρα 2 
και 28 (α), παράγραφος 1, της οδηγίας 77/388/ΕΟΚ· 
ότι σύμφωνα με το άρθρο 27, παράγραφος 3, της έκτης οδηγίας, τα άλλα κράτη 
μέλη ενημερώθηκαν στις 10 Σεπτεμβρίου 1997 για το αίτημα που υπέβαλε το 
Βασίλειο των Κάτω Χωρών· 
ότι αυτό το ειδικό μέτρο συνίσταται αφενός στην απαλλαγή των ενδοκοινοτικών 
παραδόσεων και αποκτήσεων μεταχειρισμένων υλικών και απορριμμάτων, εκτός 
από τα μη σιδηρούχα μέταλλα, που πραγματοποιούνται από υποκείμενους στο 
φόρο των οποίων ο κύκλος εργασιών δεν ξεπερνά τα 2,5 εκατ. φιορίνια και, 
αφετέρου, στην απαλλαγή των ενδοκοινοτικών παραδόσεων και αποκτήσεων μη 
σιδηρούχων μετάλλων· 
ΕΕ αριθ. L 145 της 13.6.1977, α. 1. Λιιτή η οδηγία τροποποιήθηκε τεληιταία από την οδηγία 
%/95/ΕΚ (ΕΕ αριθ. L 338 της 28.12.1996, σ.89) 
ότι οι υποκείμενοι στο φόρο των οποίων οι πράξεις εμπίπτουν στο πεδίο 
εφαρμογής των απαλλαγών που προβλέπονται από το ειδικό καθεστώς μπορούν να 
εξουσιοδοτηθούν να μην υποβάλουν αυτές τις πράξεις στο εν λόγω ειδικό 
καθεστώς, υπό τους όρους που προβλέπονται από το Βασίλειο των Κάτω Χωρών· 
ότι αυτό το καθεστώς αποτελεί συγχρόνως ένα μέτρο απλοποίησης και 
καταπολέμησης της φοροδιαφυγής επειδή επιτρέπει τον αποκλεισμό από το 
σύστημα του ΦΠΑ μιας κατηγορίας υποκείμενων στο φόρο για τους οποίους οι 
προσπάθειες ελέγχου και είσπραξης του φόρου θα ήταν δυσανάλογες σε σχέση με. 
τα έσοδα· 
ότι, ως εκ τούτου, το ειδικό καθεστώς πληροί τις προϋποθέσεις του άρθρου 27 της 
έκτης οδηγίας· 
ότι η Επιτροπή εξέδωσε στις 10 Ιουλίου 1996 πρόγραμμα εργασίας2 το οποίο 
συνοδεύεται από χρονοδιάγραμμα προτάσεων που προβλέπουν μια προοδευτική 
και σταδιακή πορεία προς ένα κοινό σύστημα ΦΠΑ για την ενιαία αγορά· 
ότι, η εξουσιοδότηση παρέχεται μέχρι τις 31 Δεκεμβρίου 1999, επιτρέποντας έτσι 
την αξιολόγηση κατά την εν λόγω ημερομηνία του κατά πόσο το μέτρο 
παρέκκλισης συμβιβάζεται με τη γενική προσέγγιση του νέου κοινού συστήματος 
ΦΠΑ-
ότι αυτή η παρέκκλιση δεν θα έχει επιπτώσεις στους ίδιους πόρους των 
Ευρωπαϊκών Κοινοτήτων που προέρχονται από το ΦΠΑ· 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
COM(96) 328 τελικό της 22.7.96. 
Άρθρο J 
Το Βασίλειο των Κάτω Χωρών εξουσιοδοτείται να εφαρμόζει μέχρι τις 31 
Δεκεμβρίου 1999 ειδικό καθεστώς φορολογίας στον τομέα των μεταχειρισμένων 
υλικών και απορριμμάτων, το οποίο περιλαμβάνει διατάξεις οι οποίες 
παρεκκλίνουν από'την έκτη οδηγία 77/388/ΕΟΚ του Συμβουλίου της 17ης Μαΐου 
1977. 
Οι διατάξεις παρέκκλισης που προβλέπονται από αυτό το καθεστώς ορίζονται στα 
άρθρα 2, 3 και 4 κατωτέρω. 
Άρθρο 2 
Κατά παρέκκλιση από το άρθρο 2 της έκτης οδηγίας 77/388/ΕΟΚ, απαλλάσσονται 
από το ΦΠΑ: 
- οι παραδόσεις μεταχειρισμένων υλικών και απορριμμάτων που 
πραγματοποιούνται από επιχειρήσεις με ετήσιο κύκλο εργασιών μικρότερο των 
2,5 εκατ. φιορινιών. Για τον υπολογισμό του εν λόγω ορίου δεν λαμβάνεται 
υπόψη ο κύκλος εργασιών σε μη σιδηρούχα μέταλλα· 
- οι παραδόσεις μη σιδηρούχων μετάλλων. 
Άρθρο 3 
Κατά παρέκκλιση από το άρθρο 28 α), παράγραφος 1, σημείο (α), της έκτης 
οδηγίας 77/388/ΕΟΚ, απαλλάσσονται από το ΦΠΑ: 
- οι ενδοκοινοτικές αποκτήσεις μεταχειρισμένων υλικών και απορριμμάτων που 
πραγματοποιούνται από επιχειρήσεις με κύκλο εργασιών μικρότερο των 2,5 
εκατ. φιορινιών. Για τον υπολογισμό αυτού του ορίου, δεν λαμβάνεται υπόψη ο 
κύκλος εργασιών που αφορά τα μη σιδηρούχα μέταλλα· 
- οι ενδοκοινοτικές αποκτήσεις μη σιδηρούχων μετάλλων. 
Άρθρο 4 
Οι υποκείμενοι στο φόρο των οποίων οι πράξεις εμπίπτουν στο πεδίο εφαρμογής 
των απαλλαγών που προβλέπονται από τα άρθρα 2 και 3 ανωτέρω, μπορούν να 
εξουσιοδοτηθούν να μην υποβάλλουν αυτές τις ενδοκοινοτικές παραδόσεις και 
αποκτήσεις στο ειδικό καθεστώς που προβλέπεται από την παρούσα απόφαση. 
Άρθρο 5 
II παρούσα απόφαση απευθύνεται στο Βασίλειο των Κάτω Χωρών. 
Έγινε στις Βρυξέλλες, Για το Συμβούλιο 
Ο Πρόεδρος 
ISSN 0254-1483 
COM(97) 577 τελικό 
ΕΓΓΡΑΦΑ 
GR 09 06 
Αριθ. καταλόγου : CB-CO-97-593-GR-C 
ISBN 92-78-26911-5 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
}